[เชียงใหม่ : สารภี] 
???? ร้านกาแฟน้องใหม่ที่มาชิมในวันนี้ เป็น ร้านกาแฟ สาขา 2 ค่ะ สาขาแรกตั้งอยู่ที่ ถนนเชียงใหม่ - หางดง หรือเส้นทางไป Central Airport Plaza  ซึ่งร้านสาขา 2 แห่งนี้ เปิดได้ประมาณ 2 เดือน   แต่การันตีคุณภาพเพราะทราบว่าทางร้านได้ไปอบรมการทำกาแฟที่ประเทศญี่ปุ่นมา และยังทั้งเปิดสอนเรียนทำกาแฟและเครื่องดื่ม รวมถึง จำหน่ายเครื่องชงกาแฟมือหนึ่ง - มือสอง , รับปรึกษาเปิดร้านกาแฟ , เมล็ดกาแฟออแกนิคเชียงใหม่ , รับซ่อมเครื่องชงกาแฟทุกยี่ห้อ แบบว่าครบวงจร ตามสโลแกนร้านจริง ๆ ค่ะ ว่า "All About Coffee"

???? สำหรับสาขานี้ นั้น ตั้งอยู่ที่ ถนน เชียงใหม่ - ลำปาง ฝั่ง ขาขึ้นตัวเมืองเชียงใหม่ อยู่ตรงข้ามกับไทวัสดุ  พอดิบพอดีเลยคะ ร้านอยู่ติดถนนเลย ถ้าเห็นป้ายไทวัสดุ มองซ้ายมือก็จะเห็นเลย  สำหรับการจอด
ิรถ ลูกค้าสามารถจอดได้หน้าร้านค่ะ เพราะพื้นที่ส่วนนี้มีร้านอาหาร อยู่ในโครงการประมาณ 4-5 ร้าน ค่ะ สำหรับบรรยากาศร้าน ค่อยข้างกว้างขว้าง และตกแต่งร้านสวยโทนสีน้ำตาล อบอุ่น ผสมทั้ง Loft + Industrial + Street  มีมุมน่ารักกุ๊กกิ๊ก กับบรรดา ตุ๊กตา และ ต้นไม้ ดอกไม้ประดับ ตามแนวที่ร้านต่าง ๆ กำลังฮิตตกแต่งกัน น่าจะถูกใจสาว ๆ หนุ่ม ๆ ที่ชอบการถ่ายรูปตามร้านกาแฟต่าง ๆมี ให้เลือกถ่ายมากมายหลากหลายมุม 

???? ลองมาดูเมนูกันบ้างนะคะ...ที่จะยกตัวอย่าง นี้เป็นเพียงส่วนหนึ่งของทางร้านเท่านั้นนะ มีหลากหลาย ทั้งเครื่องดื่มที่เป็นเมนูชูโรง และเมนูของคาว - หวาน ไม่ว่าจะเป็นไข่กะทะ,สปาเก็ตตี้โหระพาซีฟู๊ด, ซีซ่าสลัด,ฮันนี่โทส, แมงโก้ โมจิโต้,ทริปเปอร์คอฟ  เยอะมาก ๆ  ยอมรับว่าเมนูของเค้าเยอะจริง ๆ 

ส่วนวันนี้นี้ ได้ชิม ทั้ง เครื่องดื่ม และของ คาว หวาน ครบครัน เอาให้คุ้ม ได้แก่ นมสดเย็น, คาปูชิโน่เย็น ,โกโก้เย็น , สมูสตี้สตรอเบอร์รี่ , ลาเต้ร้อน , คาปูชิโน่ร้อน,  ฮันนี่โทส  , ข้าวไข่ระเบิด , ข้าวไข่พะแนง รวมทั้งสิ้น 9 เมนูค่ะ   ซึ่งมีทั้งส่วนที่ทานเองและเป็นของคณะเราที่มาด้วยกัน ดังนั้น รีวิวและรายละเอียดนั้น ขออนุญาติ ลง เป็นไฮไลท์ในบางเมนูเท่านั้น ค่ะ ที่เหลือ เพื่อน ๆ ต้องลอง เอง นะจ๊ะ 

???? เครื่องดื่ม = โดยรวมแล้ว ประทับใจในส่วนของเครืองดื่มทุกแก้ว ถือว่าทำได้ดี สมราคาคุยค่ะโดยเฉพาะโกโก้เย็น และ ลาเต้ร้อน โกโก้เย็นทำได้เข้มข้น หอม มาก ๆ และรสไม่หวานเวอร์บาดคอ ส่วน ลาเต้ร้อน สตรีมนมกำลังดี เลยค่ะ มีความหวานในตัว อย่าได้ขอ น้ำตาลเพิ่มเลย^^  ส่วนเมนูอื่น ๆ ก็ไม่ถือว่าผิดหวัง

???? อาหารคาว = อาหารคาว ถือว่ายังไม่โดเด่นเท่าเมนูเครื่องดื่ม พอทานได้ รสกลาง ๆ ไม่จัด ทั้ง 2 เมนู ที่ ได้สั่งมาคือ ข้าวไข่พะแนงและไข่ระเบิด อาหารที่นี่รสไม่จัดจ้าน ค่ะ 

???? อาหารหวาน = ได้ชิม 2 เมนู คือ ฮันนี่โทส ราคา 139.- บาท ถือ ว่า ราคากำลังดี  เมื่อเทียบกับปริมาณ  โทส + ไอศครีม+ น้ำผึ้ง (มาเป็นแก้ว) + ผลไม้ (เกือบล้นจาน)  ส่วนรสชาติ / คุณภาพ ให้ 3.5 นะคะ หากปรับในเรื่องของ โทสที่อยากให้ชุ่มเนยอีกนิดหนึ่ง เพราะข้างในยังไม่ค่อยชุ่ม ส่วนที่ด้านนอก กรอบ ๆ ถูกใจดีค่ะ 

ที่สำคัญราคาไม่แพงเลย รวมทั้งหมดที่ทาน 9 เมนู  500 ต้นๆ เองค่ะ ????????

ส่วนการบริการ นั้น เป็นระบบดีค่ะ อาหารออกเร็ว ร้านสะอาดดีค่ะ 

วันนี้ปักดาวไว้ที่ 3.5/5 ค่ะ ????????????????

ปล. เป็นความคิดเห็นส่วนตัวเพื่อใช้เป็นข้อมูลเบื้องต้นสำหรับตัดสินใจมาร้านนี้ค่ะ

ข้อมูลเพิ่มเติม
1.ร้าน all about coffee เปิดบริการตั้งแต่เวลา 8.00-18.00 น. ไม่มีวันหยุด
2. เบอร์ 095-1407772